Riddervolds gate (Oslo)

Riddervolds gate (3–9, 2–12) er en gate i Bydel Frogner i Oslo som ligger i strøkene Bak Slottet og Briskeby. Den går fra Parkveien/Slottsparken til Riddervolds plass. De andre tilstøtende gatene er Inkognitogata, Oscars gate og Skovveien/Camilla Colletts vei. På den andre siden av Riddervolds plass fortsetter gateløpet som Briskebyveien. Gaten er ca. 275 meter lang.

Veien fikk sitt navn i 1879 etter biskop og statsråd Hans Riddervold (1795–1876).

 Bygninger 
NrBildeBeskrivelse 2  Riddervolds gate 2|100px|bottom  Leiegårdsvilla (ark. Henry Bucher) oppført 1889–90 for eiendomsspekulanten Emil Christoffersen. To etasjer i  pusset tegl med hjørnetårn et par etasjer høyere. Varierende eierskap gjennom tidene. Inngår i dag i et kompleks med Statsministerboligen (Inkognitogata 18) og representasjonslokaler i Parkveien 45 (Villa Parafina). Vernet etter Plan- og bygningsloven. Villa Parafina er markert med blått skilt. 3  Riddervolds gate 3|100px|bottom  «Marmorgården» (ark. Kristen Rivertz og Oscar Hoff), hjørnebygning i tre etasjer oppført i 1898 for Julius Fougner. Teglfasader forblendet med rød og lysegrå kalkstein. Gotikkinspirert jugend med rundt hjørnetårn. Vernet etter PBL. 4  Riddervolds gate 4|100px|bottom  Bygård (ark. N.S.D. Eckhoff) oppført 1885. Tre etasjer i pusset tegl. Brukket hjørne med karnapp. Vernet etter PBL. 5B  Riddervolds gate 5B|100px|bottom  Dobbeltvilla i mur (sammen med Oscars gate 56) tegnet av Anselm Liljeström og oppført i perioden 1887–89. Vernet etter PBL. 6  Riddervolds gate 6|100px|bottom  Bygård (ark. N.S.D. Eckhoff) oppført 1887. Tre etasjer i pusset tegl. Brukket hjørne. Vernet etter PBL. 7  Riddervolds gate 7|100px|bottom  Tremannsbolig (ark. Anselm Liljeström) oppført 1887 for Daniel Steen. Tre etasjer med rikt dekorerte fasader av pusset tegl. Vernet etter PBL. 8  Riddervolds gate 8|100px|bottom   Denne bygningen fra 1964 (ark. Jens Gedde-Dahl) erstattet en bygning fra før 1900 og skiller seg stilmessig ut fra resten av bebyggelsen i gaten. Utearealet er vernet etter PBL. 9  Riddervolds gate 9|100px|bottom  Hjørnegård (ark. Olaf Boye) ved Riddervolds plass oppført 1895–96 for byggmester Ole Olsen. Gul tegl og stukk i fasaden. Elementer av nybarokk og nyrenessanse. Rundt hjørnetårn med koøyelignende vindu på tårnhjelmen. Listeført. Blått skilt om Henriette Bie Lorentzen (f. Haagaas) som vokste opp der 1912–1935. Märtha Louises «engleskole» holdt til i første etasje. 10  Riddervolds gate 10|100px|bottom  Hjørnegård (ark. Kristen Rivertz) oppført 1895–96. Fire etasjer med dels pusset, dels upusset, gul tegl. Rundt hjørnetårn med høy, kjegleformet hjelm. I nr. 10B holdt Carl Triers bokhandel til i sin tid. Vernet etter PBL. 12  Riddervolds gate 12|100px|bottom  Hjørnegård (ark. Kristen Rivertz) ved Riddervolds plass oppført 1895–96. Fire etasjer med en god del upusset, gul tegl samt noen pussflater. Brukket hjørne med karnapp i tre øverste etasjer. Listeført.

 Referanser 
Geir Tandberg Steigan: Riddervolds gate 2 (Arkitekturhistorie.no)
Geir Tandberg Steigan: Marmorgården, Riddervolds gate 3 (Arkitekturhistorie.no)
Geir Tandberg Steigan: Riddervolds gate 9 (Arkitekturhistorie.no)
Geir Tandberg Steigan: Riddervolds gate 12 (Arkitekturhistorie.no)
 Geir Tandberg Steigan: Arkitekter: Karl Johan Anselm Liljeström (1848–1896) (Arkitekturhistorie.no)



 Eksterne lenker 


 Listeførte bygninger på kartet

Kategori:Veier i Oslo
Kategori:Veier i bydel Frogner
Kategori:Veier i Oslo oppkalt etter menn